Alegeri SUA 2020. Câți oameni au votat: scor extrem de strâns între Joe Biden și Donald Trump.
Aproximativ 100 de milioane de persoane au votat anticipat la alegerile din acest an. Peste 160 de milioane de americani au fost asteptați la urne în ziua alegerilor. Până la ora 8.00, ora României, aproximativ 124 de milioane de voturi au fost numărate.
Luptă strânsă pentru Casa Albă. Se pare că americanii au înregistrat cea mai mare prezență la vot din ultimul secol, unele predicții punctând că 67% dintre cetățenii cu drept de vot și-au exercitat dreptul.Până la ora 8.00, ora României, Biden a adunat 62.9 milioane de voturi, în timp ce Trump are 61.4 milioane de voturi, iar voturile continuă să fie numărate în toate statele.În 2016, Trump a strâns 62.9 milioane de voturi, iar Hillart Clinton, 65.8 milioane de voturi. Deși a câștigat votul popular, candidata democraților avea să piardă alegerile.Până la ora redactării acestui articol, conform WSJ, Biden se află în fruntea cursei cu 223 de electori, în timp ce Trump are 212 electori. Pentru a câștiga alegerile sunt necesari 270 de electori.În joc mai sunt Pennsylvania (20 electori), Carolina de Nord (15 electori), Michigan (15 electori), Arizona (11 electori), Georgia (10 electori), Wisconsin (10 electori), Alaska (6 electori), Nevada (6 electori).